CELEX: 22005D0248
Language: et
Date: 2004-06-22 00:00:00
Title: 2005/248/EÜ: Ühenduse ja Šveitsi maismaatranspordi ühiskomitee otsus nr 1/2004, 22. juuni 2004, sõidukite maksustamissüsteemi kohta Šveitsis alates 1. jaanuarist 2005 kuni Lötschbergi põhitunneli avamiseni, kuid hiljemalt 1. jaanuarini 2008

22.3.2005   
            
            
               ET
            
            
               Euroopa Liidu Teataja
            
            
               L 75/58
            
         
      ÜHENDUSE JA ŠVEITSI MAISMAATRANSPORDI ÜHISKOMITEE OTSUS nr 1/2004,
   22. juuni 2004,
   sõidukite maksustamissüsteemi kohta Šveitsis alates 1. jaanuarist 2005 kuni Lötschbergi põhitunneli avamiseni, kuid hiljemalt 1. jaanuarini 2008
   (2005/248/EÜ)
   KOMITEE,
   võttes arvesse Euroopa Ühenduse ja Šveitsi Konföderatsiooni vahelist kaupade ja reisijate raudtee- ja maanteeveo kokkulepet, ning eriti selle artikli 51 lõiget 2,
   ning arvestades järgmist:
   
               (1)
            
            
               Vastavalt artiklile 40 maksustab Šveits alates 1. jaanuarist 2001 oma avalikuks kasutamiseks määratud maanteede kasutamist (teenuse osutamisega seotud maks raskete kaubaveokite liikluselt). Alates 1. jaanuarist 2005 kohaldatavad maksud tuleb määrata kindlaks ja liigitada kolme kategooriasse vastavalt heitgaaside EURO normidele.
            
         
               (2)
            
            
               Selleks sätestab leping maksude arvestusliku keskmise, maksimaalse maksutaseme kõige saastavamate sõidukite kategooriale, ning samuti suurima vahe eri kategooriate maksu vahel.
            
         
               (3)
            
            
               Maksude kaalumiskoefitsiendid määratakse kindlaks lähtuvalt iga euronormi alla kuuluvate Šveitsis sõitvate sõidukite hulgast. Ühiskomitee analüüsib vastavaid arvestusi ning määrab kindlaks maksusummad kolmes kategoorias lähtuvalt nendest kaalumiskoefitsientidest.
            
         
               (4)
            
            
               Ühiskomitee on läbi vaadanud Šveitsi poolt nende käsutusse antud andmed.
            
         
               (5)
            
            
               On vaja, et ühiskomitee otsustab kaalukoefitsientide üle, EURO normide jaotamise üle kolme maksustatavasse kategooriasse ja maksude taseme üle kolmes maksukategoorias.
            
         
               (6)
            
            
               Lõppaktis teatas Šveits lepingus lubatud maksimumsummast madalamate maksude määramisest kuni esimese põhitunneli avamiseni või hiljemalt 1. jaanuarini 2008. Seega on vaja piirata käesoleva otsuse kehtivust nimetatud perioodiga,
            
         ON VASTU VÕTNUD JÄRGMISE OTSUSE:
   Artikkel 1
   Detsembris 2003, jaanuaris ja veebruaris 2004 üle 3,5 tonniste sõidukite poolt Šveitsi territooriumil läbisõidetud kogukilometraažist sõitsid 9,79 % EURO 0 normi alla kuuluvad sõidukid; 8,47 % EURO 1 normi alla kuuluvad sõidukid; 41,09 % EURO 2 normi ning 40,65 % EURO 3 normi alla kuuluvad sõidukid.
   Artikkel 2
   Teenuse osutamisega seotud maksusumma sõidukile täismassiga kuni 40 tonni ja sõidudistantsiga 300 kilomeetrit on:
   
               —
            
            
               346 Šveitsi franki esimeses maksukategoorias;
            
         
               —
            
            
               302 Šveitsi franki teises maksukategoorias;
            
         
               —
            
            
               258 Šveitsi franki kolmandas maksukategoorias.
            
         Artikkel 3
   Esimene maksukategooria kehtib EURO 1 normi alla kuuluvatele sõidukitele, nagu ka kõigile kasutusse lubatud sõidukitele enne EURO 1 normi kehtima hakkamist. Teine maksukategooria kehtib EURO 2 normi alla kuuluvatele sõidukitele. Kolmas maksukategooria kehtib EURO 3, EURO 4 ja EURO 5 normide alla kuuluvatele sõidukitele.
   Artikkel 4
   Käesolev otsus jõustub 1. jaanuaril 2005.
   
      Bern, 22. juuni 2004
      
         
            Šveitsi Konföderatsiooni nimel
         
         
            eesistuja
         
         Max FRIEDLI
         
      
      
         
            Euroopa Ühenduse nimel
         
         
            delegatsiooni juht
         
         Heinz HILBRECHT